## BOSNA I HERCEGOVINA

*FEDERACIJA BOSNE I HERCEGOVINE*

 *TUZLANSKI KANTON*

 *OPĆINA DOBOJ ISTOK*

 *OPĆINSKI NAČELNIK*

*Broj: 01-04-627/22*

*Datum: 06.04.2022. godine*

Na osnovu člana 131. Zakona o prostornom uređenju i građenju («Službene novine TK», broj 06/11, 04/13, 15/13, 03/15 i 02/16) i člana 33. Statuta općine Doboj Istok («Službene novine općine Doboj Istok», broj 05/08) Općinski načelnik općine Doboj Istok na prijedlog Općinske službe za prostorno uređenje, objavljuje:

# **J A V N I P O Z I V**

# **za podnošenje prijava za upis u Listu eksperata**

#  **sa koje će se imenovati članovi stručnih komisija u Općini Doboj Istok**

 *I*

*Pozivaju se zainteresovana stručna lica da podnesu prijavu za upis u Listu eksperata sa koje će se imenovati članovi komisije za tehnički pregled građevina i drugih stručnih komisija koje imenuje općinski načelnik ili odgovarajuća općinska služba iz slijedećih oblasti: arhitekture, građevine, elektrotehnike, mašinstva, geodezije, saobraćaja, zaštite od požara i eksplozija, zaštite na radu, poljoprivrede i kontrolu sanitarnih uslova.*

*II*

*Kandidati za upis u Listu eksperata moraju ispunjavati slijedeće uslove:*

*- najmanje visoka stručna sprema - VII stepen ili visoko obrazovanje najmanje prvog ciklusa Bolonjskog sistema studiranja koji se vrednuje sa najmanje 240 ECTS bodova odgovarajuće struke*

*- najmanje pet godina radnog iskustva i*

*- položen stručni ispit*

*III*

*Lica koja su 2019. godine dostavila uredne prijave i potpunu dokumentaciju te se nalazila na Listi eksperata za članove stručnih komisija Općine Doboj Istok,****potrebno je da dostave samo prijavu sa ličnim podacima****.*

*Ostala fizička lica uz prijavu na Javni poziv dužna su dostaviti:*

* + *kraću biografiju, adresu i kontakt telefon i broj transakcijskog računa*
	+ *kopiju lične karte,*
	+ *ovjerenu kopiju diplome,*
	+ *uvjerenje o radnom iskustvu,*
	+ *uvjerenje o položenom stručnom ispitu.*

*Javni poziv ostaje otvoren 15 dana od dana objavljivanja u dnevnom listu «Oslobođenje» i Oglasnoj tabli općine Doboj Istok.*

*Prijave sa svim traženim dokumentima dostaviti lično ili preporučeno poštom na adresu: Općina Doboj Istok 74207 Klokotnica sa naznakom «prijava na javni poziv za upis u Listu eksperata» - NE OTVARAJ.*

*Nepotpune i neblagovremene prijave neće se razmatrati.*

 OPĆINSKI NAČELNIK

 Kemal Bratić